ddrg/super_eurlex huggingface dataset:
Kuulemismenettelystä vastaavan neuvonantajan loppukertomus asiassa COMP/38.044/D3 - NDC/IMS (laadittu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen 2001/462/EY, EHTY, 15 artiklan mukaisesti (EYVL L 162, 19.6.2001, s. 21))



Virallinen lehti nro C 250 , 18/10/2003 s. 0024 - 0024



Kuulemismenettelystä vastaavan neuvonantajan loppukertomus asiassa COMP/38.044/D3 - NDC/IMS (laadittu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen 2001/462/EY, EHTY, 15 artiklan mukaisesti (EYVL L 162, 19.6.2001, s. 21)) (2003/C 250/08) Päätösluonnoksen perusteella voidaan todeta seuraavaa. Komissio teki 3. heinäkuuta 2001 asetuksen N:o 17/1962 3 artiklan perusteella IMS Health -yhtiölle (jäljempänä "IMS") osoitetun päätöksen välitoimista. Komissio oli käynnistänyt tapauksen tutkimisen NDC Health -yhtiön (jäljempänä "NDC") tekemän kantelun seurauksena. Komissio lähetti 15. huhtikuuta 2003 IMS:lle, NDC:lle ja AzyX Deutschland GmbH -yhtiölle (jäljempänä "AzyX") (AzyX oli NDC:n lisäksi IMS:n ainoa kilpailija komission päätöksen aikoihin) kirjeet, joissa niiltä pyydettiin tietoja ja kehotettiin niitä esittämään kantansa siihen, tulisiko komission kumota välitoimia koskeva päätös, koska asia ei ole kiireellinen. Kirjeet lähetettiin komission oltua yhteydessä IMS:ään ja NDC:hen erityisesti sen jälkeen, kun Frankfurtin ylempi maaoikeus oli tehnyt päätöksen valituksesta, jossa esitettiin IMS:n rikkovan tekijänoikeuksia ja toimivan epäreilusti NDC:n tytäryhtiötä kohtaan. AzyX vastasi komission kirjeeseen 9. toukokuuta ja IMS ja NDC 12. toukokuuta. Edellä esitetyn perusteella katson, että oikeus tulla kuulluksi on toteutunut tässä tapauksessa. Brysselissä 1. elokuuta 2003. Karen Williams
Keskittymiä käsittelevän neuvoa-antavan komitean 104. kokouksessaan 10. joulukuuta 2001 antama lausunto asiaan COMP/M2389 - Shell/DEA - liittyvästä alustavasta päätösluonnoksesta

(2003/C 14/04)

(ETA:n kannalta merkityksellinen teksti)

1. Neuvoa-antava komitea on komission kanssa samaa mieltä siitä, että ilmoitettu toimenpide muodostaa sulautuma-asetuksen 3 artiklan 1 kohdan b alakohdassa tarkoitetun keskittymän ja että ilmoitetulla toimenpiteellä on sulautuma-asetuksen 1 artiklan 2 kohdassa määritelty yhteisönlaajuinen ulottuvuus.

2. Neuvoa-antava komitea on komission kanssa samaa mieltä siitä, että etyleeni ja tolueeni muodostavat asian arvioinnin kannalta erilliset merkitykselliset tuotemarkkinat.

3. Neuvoa-antava komitea on komission kanssa samaa mieltä arvioinnista, jonka mukaan maantieteelliset markkinat kattavat etyleenikuljetuksissa käytetyn putkiverkoston ja sen laajennukset (ARG+) sekä tolueenin osalta Euroopan (ETA ja Sveitsi).

4. Neuvoa-antavan komitean enemmistö on komission kanssa samaa mieltä BP/E.ON- ja Shell/DEA-keskittymien käsittelystä yhdessä. Komitean vähemmistö ei ottanut kantaa ja yksi jäsenvaltio on eri mieltä.

5. Neuvoa-antavan komitean enemmistö on komission kanssa samaa mieltä siitä, että ilmoitettu keskittymä arvioituna yhdessä asian M.2533 BP/E.ON kanssa johtaa ARG+-verkoston välityksellä toimitetun etyleenin alalla yhteisen määräävän aseman syntymiseen, jonka seurauksena tehokas kilpailu estyisi olennaisesti yhteismarkkinoilla tai niiden merkittävällä osalla. Vähemmistö ei ollut samaa mieltä yhteisestä määräävästä asemasta, mutta oli samaa mieltä siitä, että toimenpide johtaisi kilpailun vähenemiseen ja markkinoiden jakamisen uhkaan. Neuvoa-antavan komitean vähemmistö ei ottanut kantaa.

6. Neuvoa-antavan komitean enemmistö on komission kanssa samaa mieltä siitä, että osapuolten antamat sitoumukset huomioon ottaen ehdotettu toimenpide ei johda määrävn aseman syntymiseen ARG+-verkoston kautta toimitetun etyleenin markkinoilla. Sen vuoksi toimenpide olisi julistettava yhteismarkkinoille ja ETA-sopimuksen toimintaan soveltuvaksi. Neuvoa-antavan komitean vähemmistö ei ota kantaa.

7. Neuvoa-antavan komitean enemmistö on komission kanssa samaa mieltä siitä, että tolueenin osalta ehdotettu toimenpide ei johda sellaisen määräävän aseman syntymiseen tai vahvistumiseen, jonka seurauksena tehokas kilpailu estyisi olennaisesti yhteismarkkinoilla tai niiden merkittävällä osalla. Vähemmistö katsoo, että Shell/DEA-keskittymä voidaan julistaa yhteismarkkinoille soveltuvaksi ilman sitoumuksia. Neuvoa-antavan komitean vähemmistö ei ota kantaa. Yksi jäsenvaltio on eri mieltä.

8. Neuvoa-antava komitea suosittelee tämän lausunnon julkaisemista Euroopan yhteisöjen virallisessa lehdessä.

9. Neuvoa-antava komitea pyytää komissiota ottamaan huomioon neuvoa-antavan komitean kokouksessa esitetyt huomautukset.
Täytäntöönpanosäännökset



Virallinen lehti nro C 252 , 19/10/2002 s. 0024 - 0024



Täytäntöönpanosäännökset (2002/C 252/06) Euroopan oikeusasiamies hyväksyi 3. syyskuuta 2002 oikeusasiamiehen tietosuojavaltuutetun tehtäviä, velvollisuuksia ja valtuuksia koskevat täytäntöönpanosäännökset Euroopan parlamentin ja neuvoston asetuksen (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta, mukaisesti(1). Euroopan oikeusasiamiehen tietosuojavaltuutetun tehtäviä, velvollisuuksia ja valtuuksia koskevat täytäntöönpanosäännökset ovat saatavilla oikeusasiamiehen kotisivuilla: http://www.euro-ombudsman.eu.int (1) EYVL L 8, 12.1.2001, s. 1.
Kuulemismenettelystä vastaavan neuvonantajan loppukertomus asiassa COMP/36.490 - Grafiittielektrodit (laadittu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen 2001/462/EY, EHTY 15 artiklan mukaisesti) (ETA:n kannalta merkityksellinen teksti)



Virallinen lehti nro C 090 , 16/04/2002 s. 0005 - 0005



Kuulemismenettelystä vastaavan neuvonantajan loppukertomus asiassa COMP/36.490 - Grafiittielektrodit (laadittu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen 2001/462/EY, EHTY 15 artiklan mukaisesti) (2002/C 90/06) (ETA:n kannalta merkityksellinen teksti) Päätösluonnos ei anna aihetta huomautuksiin oikeudesta tulla kuulluksi. Osapuolet eivät ole maininneet menettelyyn liittyvistä ongelmista. Päätösluonnokseen ei sisälly mitään seikkoja, joiden osalta osapuolille ei olisi annettu tilaisuutta ilmaista näkemystään. Tehty Brysselissä 28 päivänä toukokuuta 2001. Helmuth Schröter
Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY mukainen Ranskan hallituksen tiedonanto (ETA:n kannalta merkityksellinen teksti)



Virallinen lehti nro C 181 , 30/07/2002 s. 0013 - 0014



Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY(1) mukainen Ranskan hallituksen tiedonanto (2002/C 181/08) (ETA:n kannalta merkityksellinen teksti) Ilmoitus nestemäisten tai kaasumaisten hiilivetyjen etsintään oikeuttavaa yksinomaista lupaa (ns. Permis de Parentis Maritime) koskevasta hakemuksesta Hunt Overseas Oil Company, jonka päätoimipaikan osoite on 1445 Ross at Field, Dallas, Texas 75202-2785 (Yhdysvallat), on hakenut 13. kesäkuuta 2002 päivätyllä hakemuksella viideksi vuodeksi yksinomaista lupaa nestemäisten ja kaasumaisten hiilivetyjen etsintään (ns. Permis de Parentis Maritime -lupa) pinta-alaltaan 8110 km2:n suuruisella merenpohjan alueella Gironden ja Landes'n departementtien edustalla. Lupa koskee aluetta, jonka rajaavat seuraavat maantieteelliset pisteet peräkkäin yhdistävät pituus- ja leveyspiirit, kun nollapituuspiiri on Pariisin pituuspiiri (myös Greenwichin meridiaaniin perustuvat koordinaatit on annettu): >TAULUKON PAIKKA> Piste 16= Leveyspiirin 49,50 °P (044 33 00 P) ja Atlantin rannikon leikkauspiste. Piste 17= Leveyspiirin 49,00 °P (044 06 00 P) ja Atlantin rannikon leikkauspiste. Piste 18= Leveyspiirin 49,00 °P (044 06 00 P) sekä Ranskan ja Espanjan mannerjalustojen rajaviivan leikkauspiste. Piste 19= Leveyspiirin 49,50 °P (044 33 00 P) sekä Ranskan ja Espanjan mannerjalustojen rajaviivan leikkauspiste. >TAULUKON PAIKKA> 16-17= Atlantin ranta. 18-19= Ranskan ja Espanjan mannerjalustojen rajaviiva. Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta sen menettelyn mukaisesti, joka on ilmoitettu Euroopan yhteisöjen virallisessa lehdessä C 374, 30.12.1994, s. 11 julkaistussa ilmoituksessa hiilivetyjen etsimislupien hankkimisesta Ranskassa ja josta on säädetty etsimisluvista 19. huhtikuuta 1995 annetussa asetuksessa 95-427 (Journal officiel de la République française, 22.4.1995). Lisätietoja saa seuraavasta osoitteesta: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, Boulevard Vincent Auriol, Télédoc 133, F-75703 Paris Cedex 13, puhelin (33-1) 44 97 09 06, faksi (33-1) 44 97 05 70. (1) EYVL L 164, 30.6.1994, s. 3.
Keskittymiä käsittelevän neuvoa-antavan komitean 91. kokouksessaan 31. tammikuuta 2001 antama - Lausunto asiaan COMP/M.1853 - EDF/EnBW liittyvästä alustavasta päätösluonnoksesta (ETA:n kannalta merkityksellinen teksti)



Virallinen lehti nro C 053 , 28/02/2002 s. 0008 - 0008



Keskittymiä käsittelevän neuvoa-antavan komitean 91. kokouksessaan 31. tammikuuta 2001 antama Lausunto asiaan COMP/M.1853 - EDF/EnBW liittyvästä alustavasta päätösluonnoksesta (2002/C 53/04) (ETA:n kannalta merkityksellinen teksti) 1. Neuvoa-antava komitea on komission kanssa samaa mieltä siitä, että ilmoitettu toimenpide muodostaa sulautuma-asetuksen 3 artiklan 1 kohdan a alakohdassa tarkoitetun keskittymän. 2. Neuvoa-antava komitea on samaa mieltä päätösluonnoksessa esitetystä tuotemarkkinoiden määritelmästä vaatimukset täyttävien asiakkaiden sähkötoimitusten osalta. 3. Neuvoa-antava komitea on samaa mieltä päätösluonnoksessa esitetystä maantieteellisten markkinoiden määritelmästä, jolla vaatimukset täyttävien asiakkaiden sähkötoimitusten markkinat rajataan ulottuvuudeltaan kansallisiksi. 4. Neuvoa-antava komitea on komission kanssa samaa mieltä siitä, että keskittymän vaikutusalaan kuuluvat markkinat ovat vaatimukset täyttävien asiakkaiden sähkötoimitusten markkinat Ranskassa. 5. Neuvoa-antava komitea on komission kanssa samaa mieltä siitä, että sulautuma vahvistaisi EDF:n määräävää asemaa vaatimukset täyttävien asiakkaiden sähkötoimitusten markkinoilla Ranskassa. 6. Neuvoa-antava komitea on komission kanssa samaa mieltä siitä, että sulautuman seurauksena tehokas kilpailu estyisi olennaisesti merkityksellisillä markkinoilla, minkä vuoksi keskittymä ei sovellu yhteismarkkinoille. 7. Neuvoa-antavan komitean enemmistö katsoo, että osapuolten ehdottamat sitoumukset pystyvät poistamaan asiassa esille otetut huolenaiheet ja tekevät keskittymästä yhteismarkkinoille soveltuvan. Sitoumusten 3d kohdan osalta neuvoa-antavan komitean enemmistö on sitä mieltä, että viisi vuotta on vähimmäisaika, jota komissio voi pidentää tarkasteltuaan asiaa uudelleen. Neuvoa-antava komitea panee myös merkille, että komissio aikoo kuulla jäsenvaltioita ennen kuin se tekee mitään päätöksiä. Neuvoa-antavan komitean vähemmistö katsoo, että osapuolten ehdottamat sitoumukset eivät poista asiassa esille otettuja huolenaiheita (koska kapasiteettia ei ole riittävästi, on puutetta markkinoille tulon edellyttämästä yhteenliittämiskapasiteetista eivätkä sähköntuotantokapasiteetti ja toimitusmarkkinoille käyttäytyminen ole suoraan yhteydessä toisiinsa). 8. Komissio ottaa huomioon neuvoa-antavan komitean huomautukset. 9. Neuvoa-antava komitea suostuu lausuntonsa julkaisemiseen Euroopan yhteisöjen virallisessa lehdessä.
Saksan liittotasavallan liittohallituksen 11 päivänä kesäkuuta 2001 antama tiedonanto



Virallinen lehti nro C 235 , 21/08/2001 s. 0002 - 0002



Saksan liittotasavallan liittohallituksen 11 päivänä kesäkuuta 2001 antama tiedonanto (2001/C 235/02) 1. Saksan liittotasavallan hallitus on päättänyt muuttaa yhteisön lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti Erfurtin ja Münchenin välillä harjoitettavalle säännölliselle lentoliikenteelle asettamiaan julkisen palvelun velvoitteita 29 päivästä lokakuuta 2001. Asiaa koskeva ilmoitus julkaistiin 20 päivänä huhtikuuta 2000 Euroopan yhteisöjen virallisessa lehdessä C 114/5. 2. Julkisen palvelun velvoitteet ovat seuraavat: 2.1 Vähimmäisvuoroväli Vähintään kolme edestakaista lentoa on lennettävä päivittäin maanantaista perjantaihin. Münchenistä on oltava suorat jatkolentomahdollisuudet. Nämä vaatimukset koskevat koko vuotta. Joulun ja uudenvuoden välillä lentoliikennettä on mahdollista supistaa. 2.2 Matkustajakapasiteetti Lennoilla on käytettävä lentokoneita, joiden kapasiteetti on vähintään 30 matkustajapaikkaa. 2.3 Aikataulut Lennot on lennettävä kello 6.00 ja 21.00 välillä. Aikataulut on laadittava siten, että Münchenissä on mahdollista suorittaa koneen vaihto kyseeseen tuleville lentoasemille. Tämänhetkisten aikataulujen mukaan vaihtoajat tärkeimmille lentoasemille lähteville lennoille ovat: 1) 10.00-11.00 2) 15.00-15.35 3) 19.00-20.00. 2.4 Lentokalusto Reiteillä on käytettävä paineistettuja lentokoneita. Lennot on tehtävä IFR-olosuhteissa (Instrument Flight Rules). 2.5 Hinnat Yhdensuuntaisen lennon korkein perushinta välillä Erfurt-München saa olla enintään 400,00 Saksan markkaa (204,52 euroa), johon saa lisätä arvonlisäveron ja mahdolliset maksut. On huolehdittava siitä, että lentoyhtiöt tekevät IATA:n sääntöjen mukaiset sopimukset jatkolentohinnoista. 2.6 Palvelun jatkuvuus Suoraan lentoliikenteenharjoittajasta johtuvista syistä peruutettujen lentojen määrä ei saa ylittää vuoden aikana kahta prosenttia suunnitelluista lennoista. 3. Yhteisön lentoliikenteen harjoittajille ilmoitetaan, että kyseisten lentopalvelujen tarjoamisesta julkaistaan tarjouskilpailu, ja liikenne on aloitettava 29 päivänä lokakuuta 2001, jollei yksikään lentoliikenteen harjoittaja ole 28 päivänä syyskuuta 2001 mennessä ilmoittanut aikeestaan aloittaa säännöllistä lentoliikennettä kyseisellä reitillä julkisen palvelun velvoitteiden mukaisesti korvausta pyytämättä. Asetuksen (ETY) N:o 2408/92 4 artiklan 1 kohdan d alakohdan mukainen tarjouspyyntö julkaistaan lähiaikoina Euroopan yhteisöjen virallisessa lehdessä. Lisätietoja saa osoitteesta: Thüringer Ministerium für Wirtschaft, Arbeit und Infrastruktur Referat Luftverkehr Postfach 242 D - 99005 Erfurt Puhelin (49-361) 379 76 40 Faksi (49-361) 379 76 09.
41.

on täysin tietoinen siitä, että tarvitaan päättäväisiä toimia EU:n ilmastotavoitteiden saavuttamiseksi liikennealalla. Komitea katsoo, että kaikista liikennemuodoista on tehtävä kestäväpohjaisempia ja että tieliikenteen päästöjä on vähennettävä kauaskantoisesti kestävien vaihtoehtoisten polttoaineiden ja päästöttömien ajoneuvojen yhdistelmän avulla. On myös tärkeää ottaa huomioon elinkaarinäkökulma, jotta voidaan minimoida polttoaineen koko elinkaaren eikä pelkästään käytön ajalta syntyvät kasvihuonekaasupäästöt. Komitea kehottaa komissiota puuttumaan henkilö- ja pakettiautojen tiukempien hiilidioksidipäästönormien vaikutuksiin eurooppalaisella mekanismilla, jotta tuetaan Euroopan autoteollisuuden ja tarjontapuolen teollisuuden alueiden kannalta oikeudenmukaista ja sosiaalisesti tasapuolista siirtymää, kun otetaan huomioon, että autoteollisuudessa tarvitaan huomattavia muutoksia kaikilla alueilla, jotta voidaan taata, ettei yhtäkään aluetta jätetä oman onnensa nojaan.
1.

on erittäin huolissaan vihapuheen ja viharikosten lisääntymisestä sekä julkisen keskustelun taantumisesta, mikä on johtanut kaiken tyyppiseen väkivaltaan, ääriliikkeisiin, propagandaan ja suvaitsemattomuuteen Euroopan unionissa (EU) ja haastanut Euroopan yhdentymishankkeen perusperiaatteet. On huolestuttavaa, että kansan valitsemat edustajat eri maissa joutuvat epäasianmukaisen vaikuttamisen kohteeksi täyttäessään demokraattista tehtäväänsä. Populismi ja epädemokraattiset voimat haastavat demokratian ja voivat ajan mittaan heikentää sen tapaa toimia.
61.

on ilahtunut komission tuesta Nikosian aloitteelle. Kyse on valmiuksien kehittämiseen tähtäävästä komitean hankkeesta, jonka tavoitteena on kohentaa Libyan kuntien sosioekonomista tilannetta Euroopan paikallis- ja alueyhteisöjen kanssa tehtävän kahdenvälisen yhteistyön avulla.
7.

toteaa, että Europe Direct -tiedotuspisteiden työstä on tullut entistä tärkeämpää ja vaativampaa nykyisessä kriisitilanteessa. Koska EU:lla on ratkaistavanaan niin monia haasteita, olisi pyrittävä hyödyntämään Europe Direct -tiedotuspisteiden kaikki mahdollisuudet ja vahvistamaan entisestään niiden roolia EU:n viestintäprosesseissa. Tässä yhteydessä on varmistettava tasapainoinen maantieteellinen jakautuminen, eikä nykyisten tiedotuspalvelun ylläpitäjien määrää saa vähentää paikallis- ja alueyhteisöissä;
16.

ehdottaa, että talous- ja rahaliiton vakaudesta, yhteensovittamisesta sekä ohjauksesta ja hallinnasta tehtyyn sopimukseen lisätään horisontaalinen lauseke, jonka mukaan AK:ta on kuultava jaetun toimivallan piiriin kuuluvilla aloilla talous- ja työllisyyspolitiikan koordinointiin liittyvistä toimenpiteistä sekä tuki-, yhteensovittamis- tai täydennystoimien alalla. Komitea muistuttaa, että alueellinen ulottuvuus on otettava aiempaa paremmin huomioon mahdollisissa tulevissa ehdotuksissa EMUn syventämiseksi ja että merkittävien asiakokonaisuuksien alueelliset vaikutukset on arvioitava etukäteen.
10.

niiden lausuntojen mukaisesti, joita se on antanut komission eri säädösehdotuksista vuoden 2012 alusta lähtien, se toistaa seuraavaa: a. alaotsakkeen 1 a:n ja yhteisen strategiakehyksen rahastojen osalta se — kannattaa tutkimustoiminnan ja innovoinnin rahoituksen lisäämistä. — kehottaa ottamaan uudelleen käyttöön alun perin ehdotetun Verkkojen Eurooppa -välineen talousarvion Euroopan laajuisten verkkoihin suunnattavien investointien rahoittamiseksi; kannattaa yhteisen strategiakehyksen luomista kahdelle rakennerahastolle ja koheesiorahastolle sekä Euroopan maaseudun kehittämisen maatalousrahastolle (maatalousrahasto) ja Euroopan meri- ja kalatalousrahastolle. — vastustaa jälleen selkeästi ja lujasti kaikkia makrotaloudellisia ehtoja. — on tyytyväinen siihen, että SEUTin 349 artiklan määräysten mukaisesti on otettu käsiteltäväksi ehdotus uuden siirtymäalueiden luokan luomisesta, ja siihen, että on otettava huomioon syrjäisimpien alueiden erityinen ja ainutlaatuinen asema. — toistaa kehotuksensa säilyttää turvaverkko eli osoittaa lähentymistuen piiristä pudonneille alueille vähintään kaksi kolmasosaa nykyisistä määrärahoista. — kannattaa sitä, että varmistetaan heikoimmin kehittyneille alueille ja jäsenvaltioille myönnettävien resurssien määrä ja pyritään pienentämään keskimääräisten asukaskohtaisten tuki-intensiteettien eroja, sillä tämä on koheesiopolitiikan ensisijainen tavoite. — pahoittelee, että Eurooppa-neuvoston päätelmien luonnoksessa ehdotetaan EU:n alueellisen yhteenkuuluvuuden tavoitteeseen 26 prosentin leikkausta; panee kuitenkin tyytyväisenä merkille, että AK:n vaatimus yhteisrahoitusosuuden nostamisesta 85 prosenttiin on otettu huomioon. — kannattaa 10 prosenttiyksikköä suuremman yhteisrahoitusosuuden vahvistamista jäsenvaltioille, joilla on tilapäisiä talousarviovaikeuksia. — kannattaa, että yhteisen strategiakehyksen rahastojen rahoitusosuus voidaan myöntää alv:hen, jota ei palauteta. — toteaa vastustavansa ehdotettua suoritusvarausta. b. otsakkeen 2 osalta — pahoittelee, että Eurooppa-neuvoston päätelmiä koskevassa luonnoksessa ehdotetaan, että jäsenvaltiot asettaisivat vapaaehtoisen ylärajan suorille tuille. — katsoo, että suora tuki tulisi jakaa tasapuolisemmin niiden jäsenvaltioiden välillä, joiden suorien tukien määrä hehtaaria kohden on alle 90 prosenttia EU:n keskiarvosta seuraavalla kaudella, jolloin voitaisiin käynnistää dynaaminen prosessi erojen kaventamiseksi jo seuraavan suunnittelukauden alussa ja saavuttaa EU:n keskiarvo seuraavan rahoituskehyksen puoliväliin mennessä. — suhtautuu myönteisesti siihen, että 30 prosenttia kohdennetaan tarkoituksiin, joissa ympäristönäkökohdat otetaan huomioon. — kannattaa vaihtoehtoa, jossa talousarviomäärärahoja siirretään ensimmäisestä pilarista toiseen. — kannattaa siirtymäalueiden ottamista mukaan maaseudun kehittämistä koskevaan asetukseen. — vastustaa maatalouden uuden kriisivarauksen luomista ja erityisesti ehdotusta käyttämättömien varojen palauttamisesta suorina tukina.
Alueiden komitean Päätöslauselma "Abdullah Öcalanin vangitsemisesta ja poliittisen ratkaisun välttämättömyydestä kurdikysymyksessä" CdR 100/99 FIN -



Virallinen lehti nro C 198 , 14/07/1999 s. 0082



Alueiden komitean Päätöslauselma "Abdullah Öcalanin vangitsemisesta ja poliittisen ratkaisun välttämättömyydestä kurdikysymyksessä" (1999/C 198/15) ALUEIDEN KOMITEA, joka kannustaa Turkin hallitusta etsimään poliittista ratkaisua kurdikysymykseen ja vaatii PKK:ta ja muita kurdijärjestöjä kunnioittamaan oikeusjärjestystä, toivoo, että Turkin hallitus erottaa toisistaan oikeuden omaan kulttuuriin, sillä sen kunnioittaminen on Euroopan unionin alue- ja paikallisyhteisöjen edustajille erityisen tärkeää, sekä separatismin, joka vaarantaa Turkin valtion alueellisen yhtenäisyyden, kehottaa Turkkia toteuttamaan tarvittavat yhteiskunnallis-taloudelliset uudistukset, jotta kurdivähemmistö voisi toteuttaa kulttuuri-identiteettiään Turkissa, muistuttaa, että kaikkien Euroopan unionin jäsenyyttä hakeneiden valtioiden on täytettävä Kööpenhaminan liittymisperusteet; niissä edellytetään vakaita instituutioita, joilla taataan demokratian ja oikeusvaltioperiaatteen toteutuminen, ihmisoikeudet sekä vähemmistöjen kunnioittaminen ja näiden aseman turvaaminen, edellyttää Turkin viranomaisten antavan takeet siitä, Abdullah Öcalania kohdellaan inhimillisesti ja että hänelle annetaan mahdollisuus puolueettomaan julkiseen oikeudenkäyntiin, joka täyttää ne kansainväliset velvoitteet, jotka Turkki on hyväksynyt erityisesti Euroopan neuvoston jäsenenä, kehottaa Turkin viranomaisia toteuttamaan asianmukaiset järjestelyt, jotta kansainväliset tarkkailijat pääsevät osallistumaan oikeudenkäyntiin, sekä vaatii, että Abdullah Öcalanille myönnetään julkinen oikeudenkäynti, jossa häntä avustavat hänen itsensä valitsemat puolustusasianajajat, tuomitsee ehdottomasti kaikki Euroopan unionin jäsenvaltioiden suurlähetystöissä tapahtuneet väkivallanteot, panttivankien ottamiset ja sisään tunkeutumiset, yhtyy neuvoston 22. helmikuuta 1999 antamaan julkilausumaan ja Euroopan parlamentin 25. helmikuuta 1999 antamaan päätöslauselmaan. Bryssel 11. maaliskuuta 1999. Alueiden komitean puheenjohtaja Manfred DAMMEYER